Exqrch/javanese-Komodo-pixelgpt huggingface dataset:
Ula kang aktif ing wayah wengi ("nokturnal") iki luwih kerep lumaku ana ing nduwur lemah ("terestrial"), sanajan pinter uga mènèk wit-witan ("arboreal"), jurang, lan témbok omah
Ing wayah awan, ula cecak luwih milih turu nggelung ing ing panggonan umpetané ing ngisor tumpukan kayu, watu, bolongan jurang, utawa ing pojok pojok omah
Trep karo jenenge, mangsa mangsa kesenengané ya iku pira-pira jinis cecak; nanging dèwèké uga mangan kadal utawa tikus cilik
Ula cecak dadi diwasa nalika umuré sakiwa-tengené rong taun
Ula wédok ngendog nganti sakiwa-tengené 11 iji
Ula cecak nyebar wiwit saka Burma ing kulon, Cina pérangan lor, nganti Hong Kong ing pérangan wétan
marang kidul: Thailand, Vietnam, Laos, Kamboja, lan Ujung Malaya nganti Singapura
Uga Kepuloan Andaman, Maladewa, Indonesia, Filipina, nganti kepuloan Cook ing Samudera Pasifik (Australia)
Ing Indonesia ula iki kacathet ditemoni ing Sumatra, Kalimantan, Jawa, Bali, Sumbawa, Sumba, Komodo, Flores, Lomblen, Alor, Sawu, Roti, Timor, Wetar, Babar, Kalao, Selayar, Buton, lan Sulawesi
Ula cecak agresif lan bakal nyokot yèn keganggu utawa entes dicekel
Cokotané lumayan nglarani, mligi amarga nanané siyung ing cangkem ngisor lan nduwur.
Sanajan mangkono ula iki ora duwé upas, sehingga bekas cokotané amung ngakibatakaké rasa perih lan sithik ana getihé
Sawisé diengu lan dibiasakaké ula iki bakal bisa dadi lulut
Ula iki cukup mangas, lan bisa ngentèkaké 2 nganti 3 cecek sajeroning sadina
Ula cecak sadurungé dianggep anak jinis saka ula omah "Lycodon aulicus" (Linn
1758), nanging saiki dipertimbangaké minangka jinis kang dhéwé
Yitro Yitro (; , "Syu'aib") inggih punika tokoh ingkang dipunsebat ing Alkitab Ibrani utawi Perjanjian Lama ing Alkitab Kristen, mliginipun Kitab Pangentasan, dados mèrtua Musa, tiyang pènggèmbala domba suku Keni lan imam ing Midian
Ia juga dihormati sebagai seorang nabi dalam agama Druze, lan dipunanggap leluhur tiyang Druze
Yitro dipunsebat dados imam ing Midian lan dados mèrtua Musa sak sampunè piyambakipun maringi putrinipun, Zipora, dados istri Musa
piyambakipun dipuntepangaken ing Kitab Pangentasan pasal 2, mliginipun ing
Yitro dipunsèrat gesang ing Midian; wewengkon ingkang mbèntang saking pinggir wétan Teluk Aqaba sapunika ing sisih kidul laut Saudi Arabia
wonten ingkang nganggèp Midian panggènanipun ing ujung Sinai
Musa manggih kaliyan Yitro, ing wanci minggat piyambakipun saking Mesir sak sampune matèni tiyang Mesir
Sak sampune nikah kaliyan putri Yitro, Zipora, Musa bekerja 40 taun kanggé Yitro nggembala wedhus-wedhuse ngantos piyambakipun dipuntimbali Allah nglampahi prakawis semak berapi (Keluaran 3)
Sal lajengipun Musa nyuwun piyambakipun saking Yitro kanggé balik ing Mesir, ing pundhi Musa mimpin tiyang-tiyang Israèl medal saking tanah Mesir, tanah batur tukon, lan mlampah nuju ing tanah Kanaan, "tanah perjanjian"
Musa lan tiyang-tiyang Israèl ngantos ing tanah Midian, ing pundhi Yitro salajengipun ngunjungi Musa kaliyan mbeta sarta Zipora lan kalih putra Musa ingkang dipunlahiraken istrinipun punika
Yitro ugi nasihati Musa kanggé nunjuk pemimpin-pemimpin ingkang saged ngeringanaken tugas Musa ingkang dadosaken hakim prekawis-prekawis ingkang alit ing antawisipun tiyang Israèl
Punika dipunserat ing pérangan bacaan Torèt (parsyah) ingkang dipunparingi "Yitro" ()
Ing kitab Hakim-hakim pasal 4:11 dipunsebataken tiyang ingkang namanipun Hobab]] ingkang inggih punika saudara ipar Musa, ing pundhi ramanipun namanipun "Rehuel"
Hobab inggih punika naté dipunserat sadèrèngipun ing salebeting kitab Wilangan, inggih punika
Kaliyan makaten Rehuel lan Yitro warninipun inggih punika tiyang ingkang sami
Ing Islam, wonten tokoh ingkang dipunsamiaken kaliyan Yitro inggih punika: Syu'aib (juga ditulis "Shuʿayb", "Shoaib", (; tegesé "tiyang ingkang nedahaken jalan ingkang leres"), ingkang dipunhormati dados tiyang nabi Islam lan nyerat sejumlah perbuatan ingkang boten kaserat ing Alkitab
piyambakipun dipunyakini gesang sak sampune Abraham lan dipunkintun dados nabi ing kalih masarakat, inggih punika tiyang Midian dan Aykah (penebang kayu; "People of the Wood")
kanggé mereka, Syu'aib nyampaiaken kapercayaan Islam lan mengeti tiyang kanggé nghentiaken perbuatan laknat
ing wanci mereka boten kersa nglampahi bertaubat, Allah ingkang ngajuraken kalih masarakat punika
Syu'aib inggih punika satunggal saking pinten-pinten nabi Arab ingkang dipunsebat asmané ing Al Quran, sanèsipun Saleh, Hud, Ismael lan Muhammad
piyambakipun dipuntepang kaliyan tiyang-tiyang Muslim mila-mila dados "pengkhotbah ingkang fasih ing antawisipun para nabi", amargi miturut tradisi Islam, piyambakipun gadhah bakat lan kefasihan berbasa
Ing Islam, Syuʿaib boten dipungayutaken kaliyan Musa, ingkang ugi dipunhormati dados nabi Islam
Syu'aib kanthi mliginipun dipunhormati ing ritual lan ziarah agam Druze.
Kreteg Tèksas Kreteg Tèksas ya iku kreteg sing ana ing Universitas Indonesia
Kreteg iku ngubungaké Fakultas Teknik lan Fakultas Ilmu Pengetahuan Budaya (biyèn Fakultas Sastra)
Jeneng "Tèksas" iku tembung camboran tugel saka jenengé loro fakultas iku, ya iku Teknik-Sastra.
Mounir El Hamdaoui Mounir El Hamdaoui (Arab: ‎‎) (#ALIH) ya iku juru main bal-balan kang kewarganagaraané Maroko kalairan Walanda kang main kanggo klub Fiorentina biyasa main ing posisi striker
El Hamdaoui miwiti karir junioré ing klub SBV Excelsior salanjuté miwiti karir senioré ing klub mau
Pindah ing Tottenham Hotspur banjur sempet disilihaké ing Derby County F.C
terus pindah ing Willem II Tilburg, AZ Alkamaar lan Ajax sadurungé gabung karo Fiorentina ing taun 2012.
Kastil Neuschwanstein Kastil Neuschwanstein punika satunggaling kastil ingkang wonten ing dhusun Hohenschwangau (Schwangau) boten tebih kaliyan kutha Füssen lan sisih kidul-kilènipun Bayern, Jerman
Kastil punika dipunsebat mèmper kadhaton Disneyland.
Kastil punika satunggal saking tiga astana karajan ingkang dipunyasa kanggé Louis II saking Bavaria
Kastil ingkang ugi kadang dipunwastani "Mad King Ludwig" punika astana karajan ing Pagunungan Alpen Bavaria Jerman punika dipunyasa nalika taun 1869 saking paréntah Raja Ludwig II
Nanging dumugi nalika sédanipun Louis taun 1886 yasan punika dèrèng rampung
Raja Ludwig punika "pengagum" komposer donya ingkang kawéntar, ya iku Richard Wagner
Kastil Neuschwanstein dipunyasa ugi minangka pakurmatan saéngga kathah kamar wonten ing dalem kastil ingkang kailhami karakter Wagner
Wonten ing lantai yasan punika nggambaraken remening Ludwig dhateng sadaya opera karya Wagner
Kasti ingkang kabangun nalika abad 19 punika kados astana ing nagari dongèng punika dipunjangkepi kaliyan teknologi lan seni kala jaman mau
Tuladhanipun saben kastil wonten toilet kanthi sistem mbilas otomatis saha sistem pemanas udara
Sapunika saben taun langkung saking 1,3 juta tiyang ingkang dugi wonten papan punika
Wiwitanipun kastil punika gadhah nama Kastil New Hohenschwangau, nanging bibar Raja Ludwig tilar donya nalika taun 1886 lajeng nama kastil punika dipun-gantos dados Kastil Neuschwanstein
Nalika abad kaping 19, Kastil Neuschwanstein punika dados papan anggènipun masarakat Bavaria nyambut damel kanthi sengkut
Sanajan para wisatawan ingkang dugi punika boten kénging motret utawi mendhet gambar interior Kastil Neuschwanstein, nanging kastil punika tansah dados tujuan utama pariwisata déning turis-turis saking mancanagara
Sadèrèngipun, Raja Ludwig boten paring ijin dhumateng para tiyang ingkang dugi ing papan punika, nanging bibar Raja Ludwig tilar donya ing taun 1886 yasan Kastil Neuschwanstein punika dipunbikak kanggé umum
Kawontenan punika dipunlampahi amargi kanggé mbayar sapérangan utang Ludwig anggènipun ngrampungaken pambangunan Kastil Neuschwanstein punika
Kastil Neuschwanstein punika ugi sampun naté dipun-ginakaken minangka papan kanggé syuting filem lan dados inspirasi kanggé puri "Sleeping Beauty" ing Taman Disneyland lan Hongkong Disneyland.
David Pizarro David Marcelo Pizarro Cortés (#ALIH) ya iku glandhang bal-balan Chili sing saiki main kanggo Universidad Da Chilé ing Liga Chilé
Panjenengané dikenal amarga visi mainé, operan, kaprigelan nggiring bal lan kaprigelan sépak bébasé
Panjenengané main kanggo tim nasional Chili tekan 2005, ing kunu panjenengané menangaké medali perunggu ing Olimpiade 2000 ing nagara Sydney
Pizarro ya iku glandhang tengah, sing bisa ngoprasi ing posisi nyerang ing mburi striker
Sasuwéné Pizarro main ing Italia, panjenengané menangaké siji gelar Serie A (2005-06), telung gelar Coppa Italia lan rong gelar Supercoppa Italiana
Jejuluk Pizarro ya iku "Pek", dijupuk saka kata "pequeño", sing tegesé "cilik" ing basa Spanyol, amarga awaké sing endèk (1,70 mèter)
Pizarro miwiti kariré minangka glandhang karo Santiago Wanderers ing Valparaíso, Chili
Pizarro sing kapisan main ing bal-balan Éropah karo Udinese ing Serie A
Ing kunu, panjenengané disilihaké ing tim Amérika Kidul Universidad de Chile ing kunu panjenengané miwiti debuté ing Copa Libertadores
Panjenengané main apik ing Udinese kanthi bimbingan pelatih Luciano Spalletti
Ing tanggal 14 Juli 2005, Pizarro ditransfer ing F.C
Internazionale Milano kanthi biaya € 10 yuta (ditambah setengah saka hak Goran Pandev, sing Lazio tuku setaun salanjuté € 4 yuta) kanthi kontrak petang taun
Ing wektu iku, Pizarro ngeklaim manawa panjenengané pengen pensiun saka Nerazzurri
Nanging, Pizarro mapan ing bangku cadangan nalika akèh kesempatan, amarga persaingan kanggo posisiné karo bintang Argentina Juan Sebastián Verón
Sasuwené sak mangsa bareng Internazionalé, Pizarro menangaké Serie A, Supercoppa Italiana, lan Coppa Italia
Tanggal 19 Agustus 2006, Pizarro pindah ing AS Roma, panjenengané dikontrak sasuwéné 4 mangsa kanthi transfer € 6,5 yuta lan statusé ya iku isih kaduwénan bareng karo Inter Milan
Setaun salanjuté Roma mbayar € 5.750.000 kanggo sisa kaduwénan bareng antarané Inter lan Roma
Sasuwéné Pizarro main ing Roma, panjenengané wés ngentukaké rong gelar Coppa Italia kanggo mangsa 2006-07 lan 2007-08 tambah siji gelar Supercoppa Italiana ing taun 2007
Ing pungkasan Januari 2012, panjenengané disilihaké Roma kanggo main ing Manchester City F.C
tanggal 31 Januari 2012 kanthi status minangka juru main silihan tekan pungkasan mangsa
Panjenengané dadi juru main sing asalé Chili kapisan sing main kanggo Manchester City F.C.
Panjenengané nglakokaké debut minangka pangganti ing menit 90 tanggal 4 Fèbruari kanggo nggantekaké Adam Johnson nalika kamenangan 3-0 City nglawan Fulham F.C
Ing tanggal 9 Agustus 2012, Pizarro ditransfer ing ACF Fiorentina kanggo rong mangsa.
Kastil Malbork Kastil Malbork utawi Kastil Marienburg punika satunggaling kastil ingkang mapan wonten ing caketing "Polen Tri-City Gdansk", Sopot, lan Gdynia mliginipun wonten ing pinggiring Kali Nogat sisih tenggara, Polen
Kastil Malbork dipunyasa ing Prusia déning Orde Teutonik minangka ordensburg nalika taun 1274
Kastil punika dipunparingi nama "Marienburg" ingkang kanthi barès "Mary Castle" ingkang ateges "Kastil Maria"
Kutha ingkang madeg wonten ing kiwa tengenipun Kastil Malbork dipunwastani Marienburg
Nanging awit saking taun 1945 sasampunipun 173 taun kepengker, péranganing Polen mau kawéntar kanthi nama Malbork
Kastil punika tuladha klasik saking bètèng abad tengahan lan kalebet watu bata paling ageng sak-donya kanggé "bètèng gothic"
ing satungggaling Situs Warisan Donya nalika Dhésèmber 1997
Kastil ingkang kadamel saking watu bata punika kapérang dados tiga pérangan ingkang kapisah dados pérangan nginggil, pérangan tengah, lan pérangan ngandhap
Ingkang misahkaken pérangan mau punika parit garing lan menara
Kastil Malbork dinggeni déning 3.000 bala kanthi wiyaing témbok dumugi 52 are (21 ha), kaping sekawan langkung ageng tinimbang Kadhaton Windsor
Wonten ing kastil punika ugi wonten kamar-kamar minangka papan kanggé saré, griya-griya, gudang senjata, pawon lan gréja
Perang Dunia II taun ndadosaken Kastil Malbork risak langkung saking setengahing pérangan yasan
Lajeng tambah parah malih awit saking kobongan ingkang kadadosan nalika taun 1959
Katedral mliginipun kantun puing-puing
Kastil Malbork dipunyasa malih nalika taun 1962
Kathah wisatawan ingkang dugi dhateng Kastil Malbork amargi saben wulan ing papan punika asring wonten aréna pameran seni lan aréna atraksi wisata
Kastil ingkang mapan wonten ing Taman Wilhemshole punika ugi dipunwastani "kastil singa"
Dipunbangun déning LandGrave Wilhem IX saking Hessen Kassel, kastil punika dipundesain déning arsitèk kraton anama Heinrich Cristoph Jussow ingkang ahli lan gadhah pengalaman wonten ing proyek pambangunan yasan-yasan ing Perancis, Italia, lan Inggris
Heinrich ugi naté nggambar rancangan Taman Landgrave .
Taman Sari Guwa Sunyaragi Taman Sari Guwa Sunyaragi ya iku salah sawijiné paninggalan sujarah kang dumunung ing tengah-tengahing kutha Cirebon
Taman Sari Guwa Sunyaragi kalebu ing laladan Kalurahan Sunyaragi, Kacamatan Kesambi, Kutha Cirebon lan mapan ing lemah kagungané Karaton Kasepuhan Cirebon
Taman iki paninggalan saka Sultan Cirebon
Miturut buku Purwaka Carabuna Nagari anggitané Pangéran Arya Carbon, Taman Sunyaragi diyasa ing taun 1703 M déning Pangeran Kararangen
Pangeran Kararangen iku jeneng liya saka Pangéran Arya Carbon
Déné ancas saka dibanguné taman ya iku didadèkaké papan ngaso lan "mèdhitasi" para Sultan Cirebon uga kabèh kulawargané
Taman Sari Guwa Sunyaragi kang asring diarani Guwa Sunyaragi iku taman kang duwé "arsitèktur" awujud guwa kang kasusun mèmper kaya wangun gunung
Jeneng Sunyaragi iku asalé saka basa sansekerta, ya iku kadadéan saka tembung "sunya" kang tegesé "sepi" lan tembung "ragi" kang tegesé "raga"
Dadi bisa ditegesi yèn sunyaragi iku "raga kang sepi" lan trep karo ancas dibanguné taman iki kang digunakaké déning para Sultan Cirebon uga kulawargané nglakoni "mèdhitasi"
Ing abad kaping 15, Kraton Cirebon ngedegaké pasanggrahan kanggo ngajaraké agama Islam, uga kanggo nggulawentah "fisik" lan "mental" para murid
Papan iku diarani Nur Giri Sapta Rengga kang dumunung ing bukit Amparan Jati kang uga kawentar kanthi aran Gunung Sembung
Nanging, saka Ong Tien Nio (garwané Sunan Gunungjati), Sunan Gunungjati lan anak putuné séda banjur disarékaké ing kono, Nur Giri Sapta Rengga wis ora trep manèh dadi panggonan kanggo nggulawentah
Nur Giri Sapta Rengga owah dadi saréan kulawarga kang saiki diarani Saréan Sunan Gunungjati
Buyuté Sunan Gunungjati kang jenengé Pangeran Emas Zainul Arifin banjur kepéngin yasa pasanggrahan anyar
Pangeran Emas Zainul Arifin rembugan karo Radèn Sepat saka Demak lan Pangeran Losari kanggo yasa pasanggrahan anyar iku
Banjur diyasa taman kang diarani Taman Sari Guwa Sunyaragi
Pambangunan taman iki kapérang dadi telung pèriodhe
Pèriodhe kang sapisan ya iku taun 1536 ing jaman jayané papréntahan Pangeran Emas Zainal Arifin
Nalika iku kasil yasa Guwa Pengawal, Guwa Lawa, Guwa Peteng, Guwa Kelanggengan, lan Guwa Padhang Ati
Pèriodhe kang kapindho ya iku ing jaman papréntahan Sultan Sepuh II Pangeran Jamalludin
Adhiné Pangeran Arya Carbon Kararangen iku ngambakaké taman ing taun 1703 lan kasil yasa Guwa Arga Jumut, Mandhe Beling, lan Bale Kambang
Déné pèriodhe kang katelu kadadèn ing jaman papréntahan Sultan Sepuh V Pangeran Syaifudin ing abad kaping 18
kanthi pitulungan arsitèk saka Cina
Ing pèriodhe katelu iki diyasa Guwa Pandhe Kemasan, Guwa Simanyang, lan Bangsal Jinem
Pambangunan ing pèriodhe kang katelu iki banjur ndadèkaké Taman Sari Guwa Sunyaragi nduwé fungsi loro
Kajaba kanggo pasanggrahan uga kanggo papan kang bisa dipadhakaké karo bètèng
"Komplèks" Taman Sari Guwa Sunyaragi kapérang dadi rong pérangan, ya iku pasanggrahan lan yasan guwa
Pérangan pasanggrahan dijangkepi karo èmpèr, senthong, panggonan kanggo adus, ruwang kanggo rias, ruwang kanggo ngibadah, lan diubengi taman kang ana kolamé.
Yasan guwa dhapuré kaya gunung, dijangkepi trowongan kang ngubungaké ngisor lemah karo saluran banyu
Pérangan njaba "komplèks" taman dhapuré kaya watu karang lan méga
Lawang gerbang pérangan njaba dhapuré kaya gapura ing Candhi Bentar lan lawang njeroné dhapuré paduraksa
Babon saka kabèh guwa ing Taman Sari Guwa Sunyaragi diarani Guwa Peteng kang kanggo semèdi
Saliyané iku, ana Guwa Pandhe Kemasan kang mung kanggo bengkel makarya panggawéan gegaman uga kanggo panggonan nyimpen gegamané
Sangu lan panganan prajurit disimpen ing Guwa Pawon, déné Guwa Pengawal kang ana ing pérangan ngisor kanggo panggonan jaga para pengawal
Nalika Sultan nampa dhawuh kanggo mufakat, migunakaké Bangsal Jinem
Nanging, nalika Sultan ngaso mapan ing Mande Beling
Déné Guwa Padhang Ati mirunggan kanggo tapa para sultan
Taman Sari Guwa Sunyaragi kawangun saka 12 pérangan, ya iku: Taman-Taman
Kajaba guwa, ing Taman Sari Guwa Sunyaragi uga ana taman-taman kang dipracaya dadi taman-taman kang éndah banget rikala jamané biyèn
Éndah amarga ditilik saka petilasané, kasusun tumata banget lan ngemot swasana "romantis", tarbuka, uga bisa ndeleng langit kanthi luwar
Taman-taman iku uga dijangkepi papan kanggo lungguh kang kagawé saka watu minangka papan kanggo lèyèh-lèyèh
Taman-taman mau antarané Taman Bajenggi Obahing Bumi, Taman Puteri Bucu lan Perawan Sunti, uga Taman Kaputrèn
Nanging, ana sawatara pérangan taman kang wis rusak malah ana kang wis ilang
Kaya ta ing sisih lor taman sari, témboké wis padha nrathak
Taman Bujengin Obahing Bumi ya iku taman kang uga diarani Taman Candrasengkala
Taman iki nuduhaké angka taun 1529
Jaré, ing salah sawijiné ruwang ing Guwa Sunyaragi bisa tembus nganti tekan Tiongkok lan Mekah nalika semèdi ing njeroné
Déné ing Guwa Peteng ana patung siji kang diarani Patung Perawan Gauti kang dhapuré kaya wong wadon
Jaré yèn ana perawan ndemèk patung iki bakal kangélan anggoné éntuk jodho
Saka sawatara dhata panalitèn, "konstruksi" taman iki nuduhaké "ciri kas"
Sawatara wektu mesthi ana éwah-éwahan wujud lan nuruti kepenginané sultan kang lagi mréntah
Perkara iku uga ana gegayutané karo kagunan saka taman iki
Sansaya suwé, Taman Sari Guwa Sunyaragi ndarbèni kagunan loro
Ora mung kanggo pasanggrahan waé, nanging uga kanggo kagiyatan pulitik kang memungsuhan
Lambang memungsuhan iku bisa katon ing jaman papréntahané Sultan Matangaji Tajul Arifin, taman iki didadèkaké panggonan nggawé gegaman lan dadi punjer gladhèn kaprajuritan kraton.
Mula ing jaman papréntahané Sultan Adiwijaya ing taun 1852, taman iki wiwit ngalami pamugaran sawisé diremuk déning nagara Walanda
Taman sari Guwa Sunyaragi kang diyasa taun 1703 M lan ambané 1,5 ha iki wis ngalami sawatara pamugaran
Pamugaran sapisan ya iku nalika taun 1852 M nalika jaman papréntahan Sultan Syamsudin IV sawisé ana karusakan amarga diserang déning nagara Walanda taun 1787 M
Déné pamugaran kang kapindho ya iku taun 1937-1938 déning pamaréntah Walanda kang dipasrahaké marang Krisjnan, sawijining punggawa Dhinas Kabudayan ing Semarang
Dhèwéké mung nguwataké "konstruksi" asliné kanthi nambahi cagak-cagak utawa pilar bata kanggo penguwat, mligi ing pérangan payon kang mlengkung
Nanging, trakadhang dhèwèké ngilangaké wujud asliné yèn dianggep mbebayani kanggo kabèh yasan
kaya kang katon ing Guwa Pengawal lan pérangan kiwa-tengen antarané gedhong Jinem lan Mandhe Beling
Pamugaran kang pungkasan ditindakaké déning Direktorat Perlindungan dan Pembinaan Sajarah dan Purbakala, Direktorat Jenderal Kebudayaan ing jaman Orde Baru, kang mugar Taman Sari Guwa Sunyaragi kanthi rata lan ing kabèh pérangan
Saka iku wis ora ana manèh kagiyatan kanggo ngreksa situs iki kanthi tenanan.
Adam Johnson (pemain bal-balan) Adam Johnson (#ALIH) ya iku salah sijining juru main bal-balan sing kewarganegaraané Inggris sing main kanggo klub Sunderland ing posisi glandhang sayap
Ing wulan Agustus 2012, panjenengané gabung ing Sunderland kanthi nandatangani kontrak sing durasiné petang taun.
Kadhaton Nasional Pena Kadhaton Nasional Pena (#ALIH) punika salah satunggaling kadhaton ingakng mapan wonten ing São Pedro de Penaferrim, Sintra, Portugal
Kadhaton punika madeg wonten ing pucuking gunung ing nginggiling kutha Sintra
Kadhaton punika kalebet monumen nasional lan Situs Warisan Donya UNESCO ugi kalebet salah satunggaling pitu Kaajaiban Portugal
Kadhaton Nasional Pena punika kapisan dipunyasa nalika abad kaping 15 minangka kadhaton
Lajeng yasan mau dipunsumbangaken dhateng gréja minangka biara
Lindhu nalika taun 1755 damel rusaking astana punika
Wonten ing taun 1838 astana punika dados gadhah Pangeran Fernando lajeng dipunyasa malih
Gaya astana punika kombinasi eklektik gaya asli, katambahan arsitèktur Romantis, Bavaria lan Moor kanthi polesan taman Inggris
Kadhaton nasional Pena punika asing kaginakaken kanggé upacara nagara lan acara resmi sanèsipun déning Présidhèn Républik Portugal .
Persiba Bantul Persatuan Sepak Bola Indonésia Bantul (asring dicekak Persiba; Carakan: ꦥꦼꦂꦱꦶꦧꦧꦤ꧀ꦠꦸꦭ꧀) ya iku klub bal-balan Indhonésia kang asalé saka Kabupatèn Bantul, Provinsi Daérah Istiméwa Yogyakarta
Tim kang markase ana ing Setadhiyon Sultan Agung iki duwé klumpukan suporter kang diarani Pasukan Suporter Bantul Militan (Paserbumi) (mania), Curva Nord Famiglia (CNF) (ultras), lan Trah Kulon (hooligan)
Kaya déné klub bal-balan Indonésia liyané, Persiba uga duwé paraban, ya iku Laskar Sultan Agung
Ula lemah Ula lemah (Calloselasma rhodostoma) ya iku sajinis ula bandotan kang duwé upas kang kuwat
Kalebu sajeroning anak suku Crotalinae (bandotan berdekik), ula lemah nyebar ing Asia Tenggara lan Jawa
Ulak iki uga dikenal kanti jeneng lokal kaya ta "oray lemah", "oray gibug" (Sd.), "ula edor" (Karimunjawa), lan liyan-liyané
Sajeroning basa Inggris dikenal minangka "Malayan pit viper"
Ula kang ora jan gedhi banget lan kerep katon lemu cendak
Dawa rata-rata sakiwa-tengené 76 cm, kéwan wédok cenderung luwih dawa saka kang lanang; kadang-kadang ditemoni uga "spésimèn" kang luwih dawa, nganti 91 cm
Geger wrna cokelat rodok abang utawa rodok jambon
Sakdawané pérangan tengah geger dihiasi déning 25 nganti 30 pasang corak segitiga gedhé cokelat peteng, berseling karo warna terang kekuningan utawa keputihan; lan puncak segitiga-segitiga iku ketemu utawa nyilang ing garis vertebral
Sisih sampéng (lateral) warnané luwih pucet utawa luwih burem, kanti bercak-bercak cokelat peteng gedhé manggon kanthi teratur nagnti cepak silét
Sisih ngisor awak putih rodok jambon
bebercak cokelat peteng lan padhang
Ndas segitiga kanti moncong lancip; wernané cokelat peteng, kanti sepasang pita keputihan ing nduwur mata lan pola keputihan mèh padha anak panah ing tengkuk
Sisi ndas cokelat peteng lan lambé warnané putih klawu jambon
Sisik ventral 148-166, anal tunggal , subkaudal 35-52; sisik dorsal sajeroning 21 deret; sisik labial nduwur 7-9, ora ana kang ngemèk mata
Ula iki tinemu nyebar ing Thailand, Kamboja, Laos, Vietnam, Ujung Malaya pérangan lor lan Jawa
Lokasi spésimèn tipe ditulis "Java"
Saliyané iku ana uga cathetan kang durung dikonfirmasi, nanging cukup dipercaya, ngenani anané ula iki ing Burma lor, Sumatra utara, lan Borneo utara
Ula lemah wujud predator penyergap, meneng mlungker ing lemah utawa ing dhuwur godhong garing ngentèni mangsané léwat ing cepaké
Ula iki mmanggoni alas, semak-semak, utawa lahan pertanian kang kurang dirawat
Kerep tinemu ing kiwa-tengené pemukiman
Mangsa kéwan pengerat, burung, kadal, lan kodok, ula lemah mligi aktif ing wayah wengi (nokturnal)
Ula iki sipaté ovipar, lan lan endhog-endogé dijaga déning baboné nganti netes.
Ing Ujung Malaysia pérangan utara lor, diperkirakaké kadadéan 700 kasus cokotan ula iki marang manugsa saben taun, kanti tingkat kematian nganti 2 persèn
Cokotan ula iki nglarani banget, nyebapaké aboh, lan kadang-kadang nganti matèni jaringan ("gangreen", nekrosis)
Sanajan cokotan fatal jarang kadadéan, nanging akèh kurbané kang sabanjuré ngalami rusaké utawa "disfungsi" anggota awaké, utawa kang luwih oarah kudu diamputasi, amarga oraanané serum anti-upas utawa telaté ménéhi obat
Ing pihak liya, upas ula lemah ngandut bahan anti-koagulan kang bisa nyegah pembekuan darah.
Awit mbièn diusulaké kanggo mengisolasi bahan aktif iki, kanggo kepentingan pangobatan trombosis
Salah sijiné bahan aktif iki ya iku "ancrod", enzim meh kaya-trombin kang saiki minangka panilitèn, lan kanggo usada klinis minangka anti-koagulan
Ula lemah ya iku siji-sijiné spésies anggota marga "Calloselasma"
Sakwéné iki durung dingertèni anané anak jinis.
Phil Bardsley Phillip Anthony Bardsley (#ALIH) ya iku juru main bal-balan saka Inggris (sanadyan panjenengané bisa uga main kanggo Sekotlan) sing main kanggo klub Sunderland A.F.C
Tanggal 8 Januari 2007 Bardsley gabung karo Aston Villa F.C